o
Maaillmassa on nyt tapahtunut suuria muutoksia:
USA:ssa on uusi presidentti,
Iranin presidentti, joka haluaa tuhota Israelin,
on valittu uudelleen.
Nämä asiat ovat huolestuttaneet israelilaisia.
Mitä olet mieltä näistä tapahtumista?
Tarkastelen näitä tapahtumia raamatullisesta perspektiivistä.
Molemmat presidentit, Obama ja Ahmadinejad,puhuvat Israelin maasta.
Obama suunnittelee kahta eri valtiota tälle maa-alueelle.
Ahmadinejad haluaa tuhota siionistivaltion ja palauttaa
juutalaiset niihin maihin, mistä he tulivat.
Mielestäni nämä liittyvät läheisesti esimerkiksi Hesekielin profetiaan,
jossa hän puhuu maan antamisesta Israelille.
Hän sanoo, että tämä on Herran maa, jonka Hän antoi erityisenä
perintöosana Aabrahamin, Iisakin ja Jaakobin siemenelle.
En näe mitään mahdollisuutta perustaa kahta valtiota tälle
pienelle maakaistaleelle.
Kuinka on mahdollista perustaa tänne itsenäinen palestiinalaisvaltio?
He haluavat tätä kovasti, ja koko maailma puolustaa tätä ideaa
kahdesta valtiosta. Tämä ei kuitenkaan ole raamatullista.
Olemme nyt Juudean vuorilla.
Nämä ovat Israelin maata, joka on luvattu vain Israelille.
Tämä on Jumalan suunnitelma.
Jumala omisti tämän maan ja antoi sen Israelille.
En voi nähdä mitään muuta realistista suunnitelmaa.
Uskon, että kahden valtion suunnitelma johtaa lopulta
lopunaikojen tapahtumiin, joista Raamattu kertoo.
Voitko kertoa enemmän näistä tapahtumista?
Nämä tapahtumat liittyvät Messiaan paluuseen, lopunaikojen sotiin ja
Messiaan 1000-vuotisen valtakunnan perustamiseen.
Tässä valtakunnassa tulee olemaan myös uusi temppeli,
jossa on myös uhreja, ei kuitenkaan syntien anteeksiantoa varten,
vaan Jeesuksen uhrin muistamista varten.
Ihmisten tulisi olla häpeissään synneistään.
Profeetta Hesekiel kertoo myös joesta,
joka virtaa uudesta temppelistä itäänpäin Kuolleelle merelle,
parantaen sen suolaisen veden.
Kuolleellamerellä tullaan kalastamaan ja sinne kasvaa puita.
Siitä tulee elävä meri.
Tällaiset tapahtumat odottavat meitä Messiaan valtakunnassa.
Mutta tätä Israelin maata ei voi jakaa kahdeksi valtioksi.
Sen täytyy pysyä Israelin maana.
Mitä Raamattu kehottaa uskovien tekevän näinä aikoina?
Elämme lähellä Messiaan paluuta ja kolmannen temppelin rakentamista.
Hän ei kuitenkaan halua, että odotamme häntä passiivisesti.
Meidän täytyy olla aktiivisia opetuslapsia.
Haluaisin puhua eräästä Israelin maassa kasvavasta puusta.
On varmaa, että elämme lopunajoissa,
koska viikunapuuvertaus viittaa Israeliin.
Mutta vaikka saamme nähdä paljon lopunaikoja koskevia merkkejä,
kuten Israelin palaaminen maahan, ja Jerusalemin yhdistyminen,
silti on vielä paljon asioita, joiden ajoitusta emme tarkalleen tiedä.
Täytyy kuitenkin olla valmiita keskittymään asioihin, joista
olemme varmoja.
On paljon asioita joita emme tiedä,
mutta on myös paljon asioita jotka tiedämme.
Meidän tulisi tarkkaan kuunnella, mitä Herramme sanoo.
Hänen pääsanomansa on se, että olisimme valmiita ja valvoisimme.
Valvoisimme, rukoilisimme, ja tottelisimme Herramme käskyjä.
Tähän valvomisen käskyyn liittyy valmistautuminen,
ja viisaina pysyminen. Meillä tulee olla öljyä astioissamme.
Tähän liittyy Jeremian kirjaan kirjoitettu vertaus.
Herra kysyi Jeremiaalta, mitä hän näki.
Jeremia sanoi, että hän näkee mantelipuun oksan.
Tässä vieressäni on mantelipuu.
Profeetta Jeremia sanoi näkevänsä mantelipuun.
Herra vastasi: minä valvon sanaani täyttääkseni sen.
Suomen kielestä eikä muistakaan kielistä
käy ilmi, mikä sanojen välinen yhteys on.
Hepreankielessä mantelipuuta tarkoittava sana on "shaked".
Tässä käytetään sanaleikkiä: "shaked", mantelipuu
ja sana "shoked", valvoa. Herra sanoo valvovansa sanaansa.
Tämä sanaleikki on tärkeä, koska Uudessa testamentissa
Jeesus kehottaa valvomaan useita kertoja.
Hän opettaa opetuslapsiaan valvomaan jopa kymmenissä jakeissa.
Älkää olko unisia. Hän käyttää käskymuotoa: valvokaa.
Valvokaa kukin erikseen ja seurakuntana.
Valvokaa elämäänne.
Herramme haastaa siis meitä elämään pyhää elämää.
Mantelipuu muistuttaa meitä, kun kävelemme sen ohi.
Mantelipuu muistuttaa meitä valvomaan.
Valvominen on päivittäistä työtä. Meidän tulee muistaa rukoilla
ja opiskella Herramme sanoja, ymmärtää hänen kuningaskuntaansa,
ja tehdä hänen sanojensa mukaan.
Emme odota häntä passiivisesti,
vaan olemme aktiivisessa yhteydessä Häneen rukouksen ja uskon kautta.
Tämä on haasteemme.
Kun pysymme tässä, saamme pikkuhiljaa nähdä,
mitä lopunaikoina tapahtuu.
Rukoilen, että Herramme antaa meille viisautta ja voimaa
Pyhän Henkensä kautta, ollaksemme hyviä ja uskollisia opetuslapsia,
ja täyttääksemme Hänen tahtonsa. Tätä Hän odottaa meidän tekevän,
toteuttavan Hänen tahtoaan elämässämme.
Siunatkoon ja johdattakoon Hän meitä kaikkia.